《永嘉旅中》
宋代·陈棣

小雨凄风酿早寒，行厨萧索酒壶乾。
抄书时自嗫嚅语，把菊谁同仔细看。
收拾梦魂归枕上，扫除愁思寄毫端。
家山只在一帆外，望隔烟峦漫倚栏。

作者简介：宋处州青田人，字鄂父。陈汝锡子。以父荫为桐川掾，官至潭州通判。其诗于南渡之初，已先导宋季江湖之派，大都平易近情，不失风旨。有《蒙隐集》。